# הסוכנות הלאומית למודיעין חזותי וגאוגרפי

הסוכנות הלאומית למודיעין חזותי וגאו-מרחבי
National Geospatial-Intelligence Agency| סמל הסוכנות |
|  |
| מטה הסוכנות, מתחם איסט, בספרינגפילד, וירג'יניה. |
|
Know the Earth, Show the Way ("דע את כדור הארץ, הצג את הדרך") |
|
מידע כללי |
|
מדינה |
ארצות הברית  |
|
תחום שיפוט | ארצות הברית ארצות הברית |
|
משרד אחראי |
מחלקת ההגנה של ארצות הברית |
|
סוכנות אם |
מחלקת ההגנה של ארצות הברית  |
|
סוכנות בת | Foundation GEOINT Group  |
|
תאריך הקמה |
1 באוקטובר 1996 |
|
סוכנות קודמת |
National Imagery and Mapping Agency (NIMA) |
|
ראש |
לוטננט גנרל מישל ברדנקאמפ |
|
מטה מרכזי | ﻿ / ﻿ ספרינגפילד, וירג'יניה, ארצות הברית |
|
עובדים |
חסוי (מוערך בכ-9,000) |
|
תקציב |
חסוי |
|
www.nga.mil |
|  |
|   |

**הסוכנות הלאומית למודיעין חזותי וגאו-מרחבי** (באנגלית: **National Geospatial-Intelligence Agency**; בראשי תיבות: **NGA**) היא סוכנות ממשלתית אמריקאית האחראית לספק לבכירי הצבא והממשל מידע מודיעיני ומיפוי. מהווה חלק מקהילת המודיעין האמריקאית.

מטה NGA נמצא בספרינפילד, וירג'יניה, אך רוב מבני הסוכנות מרוכזים בוושינגטון די. סי. ובסנט לואיס, מיזורי. בנוסף, ישנן מספר מחלקות ברחבי העולם. עד 2011, מטה NGA שכן בבת'סדה, מרילנד, ובשנת 2011 הועבר המטה לבניין שנבנה במיוחד ליד פורט בלבואר שבמחוז פיירפקס, וירג'יניה. שטח הבניין הנוכחי של המטה הוא 214 אלף מ"ר והוא בניין הממשלה השלישי בגודלו בוושינגטון די. סי., האטריום שלו גדול מספיק כדי להכיל את פסל החירות.

מספר העובדים והתקציב של הסוכנות מסווגים, על פי כמה הערכות, התקציב הוא כ-1.5 מיליארד דולר, והצוות מונה כ-9 אלף עובדים, מתוכם 3,000 עובדים במטה, כ-1,000, בוושינגטון, היתר – באתרים אחרים. המוטו של הסוכנות הוא Know the Earth, Show the Way ("דע את כדור הארץ, הצג את הדרך").

## היסטוריה

הסוכנות הלאומית למודיעין חזותי וגאו-מרחבי מהווה לממשיכתן של מספר סוכנויות שפעלו ליצירת מוצרי מיפוי לצורכי הצבא האמריקאי, המפורסמים שבהם הם:

* המנהלת הקרטוגרפית הצבאית (Defense Mapping Agency, DMA), הוקמה ב-1 בינואר 1972 כדי לאחד את פעילות המיפוי של כל האוגדות של צבא ארצות הברית;
* המרכז הלאומי לפענוח תצלומים (National Photographic Interpretation Center, NPIC), שנוצר בהוראת הנשיא דווייט אייזנהאואר בשנת 1961. סוכנות NPIC הייתה חטיבה של מנהל המדע והטכנולוגיה של ה-CIA והתמחתה בעיבוד וניתוח תמונות . פעילות ה-DMA ו-NPIC נמשכה עד אמצע שנות ה-90, כאשר הנהגת הצבא האמריקאי וקהילת המודיעין הגיעה למסקנה כי יש צורך לארגן מחדש את השירותים הללו לסוכנות אחת.

בשנות ה-70 הסוכנות פתחה את תקן DTED.

ב-28 בנובמבר 1995 שלח מזכיר ההגנה האמריקאי וויליאם פרי, למנהל ה-CIA ג'ון דויטש ויו"ר המטות המשולבים, הגנרל ג'ון שאליקשווילי, מכתב משותף לקונגרס האמריקאי, בו ביקשו מחוקקים אמריקאים לאשר הקמת גוף מודיעיני חדש: הסוכנות הלאומית לתצלומים ומיפוי (National Imagery and Mapping Agency, NIMA) ותיאר את הרעיון של סוכנות מודיעין חדשה. לאחר שנה של פירוט והליכי אישור, הרעיון אושר סופית וב-1 באוקטובר 1996 החלה הסוכנות בעבודתה.

סוכנות הביון החדשה הוקמה באמצעות מיזוג משרד המיפוי הצבאי, משרד התצלומים המרכזי, משרד תוכנית הפצת ההגנה והמרכז הלאומי לפענוח צילומים. בנוסף, חלק מאנשי הסוכנות הועברו לשם מה-DIA ומשרד הסיור הלאומי. ההערכה היא כי בזכות המידע הלא מדויק שסיפקה הסוכנות נפגעה השגרירות הסינית בבלגרד מטיל אמריקאי ב-7 במאי 1999, שגרמה לשערורייה בינלאומית ותרמה להחמרה משמעותית ביחסים בין סין לבין ארצות הברית. כמה משקיפים סבורים שזו לא הייתה טעות, אלא פרובוקציה מכוונת. גרסה זו נתמכת בכך לדעת רבים כי אחרי התקרית החריגה אף אחד מהעובדים הבכירים של הסוכנות לא פוטר.

ב-24 בנובמבר 2003 שונה שם הסוכנות לסוכנות הלאומית למודיעין גיאו-מרחבי (National Geospatial-Intelligence Agency) כדי לשקף בצורה מדויקת יותר את אופי הפעילות של הסוכנות. במהלך התקופה תחת ג'יימס קלאפר (2001–2006), סדרי העדיפויות של הסוכנות עברו לביצוע עבודות תצפית ולא רק למחקר.

החל משנת 2017 הארגון מקדם פרויקט מייבן.

## מבנה ארגוני

למרות שהסוכנות היא חלק ארגוני מהמבנה של מחלקת ההגנה, המנהל הראשי כפוף לא רק למזכיר ההגנה אלא גם לראש ה-CIA. המנהל הראשון של הסוכנות היה האדמירל ג'וזף ג'יי. דנטון הבן, מפקד הצי האמריקאי שהשתתף ב"מבצע שמירת השלום" בסומליה.

בנוסף למנהל, הנהלת הסוכנות כוללת:

* סגן מנהל
* מנהל בפועל
* מנהל טכני

מבני המטה של הסוכנות כוללים:

* משרד היועץ הכללי.
* משרד המפקח הכללי
* המחלקה למדיניות בינלאומית.
* מחלקת פרוטוקול
* מחלקה כללית
* אגף שוויון הזדמנויות
* מחלקה מסחרית
* מחלקה מרכזית לקביעת משימות מודיעין
* מרכז פיקוד
* מזכירות

נציג משרד הסיור הלאומי בדרגת עוזר מיוחד למנהל עובד צמוד גם למטה הסוכנות.

מוסד הכשרה מיוחד, בשם המכללה הלאומית למודיעין חזותי וגאוגרפי, פועל תחת הסוכנות להכשרת כוח אדם. עם זאת, כל המידע עליו מסווג בקפדנות.

## מנהלי הסוכנות

| מנהל | דיוקן | תקופת כהונה |
| --- | --- | --- |
| ג'וזף ג'ק דנטון הבן |  | 1 באוקטובר 1996–מרץ 1998 |
| ג'יימס קינג |  | מרץ 1998–ספטמבר 2001 |
| ג'יימס קלאפר |  | 14 בספטמבר 2001–יוני 2006 |
| רוברט מארט |  | 7 ביולי 2006–יולי 2010 |
| לטיסיה לונג |  | 9 באוגוסט 2010–אוקטובר 2014 |
| רוברט קרדילו |  | 3 באוקטובר 2014–7 בפברואר 2019 |
| רוברט שארפ |  | 7 בפברואר 2019–3 ביוני 2022 |
| פרנק ויטוורת' |  | 3 ביוני 2022–5 בנובמבר 2025 |
| מישל ברדנקאמפ |  | 5 בנובמבר 2025 - מכהנת |

## קישורים חיצוניים

 מדיה וקבצים בנושא **הסוכנות הלאומית למודיעין חזותי וגאוגרפי** בוויקישיתוף

* אתר האינטרנט הרשמי של הסוכנות הלאומית למודיעין חזותי וגאוגרפי (באנגלית)

* הסוכנות הלאומית למודיעין חזותי וגאוגרפי, ברשת החברתית פייסבוק
* הסוכנות הלאומית למודיעין חזותי וגאוגרפי, ברשת החברתית X (טוויטר)
* הסוכנות הלאומית למודיעין חזותי וגאוגרפי, ברשת החברתית אינסטגרם
* הסוכנות הלאומית למודיעין חזותי וגאוגרפי, ברשת החברתית LinkedIn
* הסוכנות הלאומית למודיעין חזותי וגאוגרפי, סרטונים בערוץ היוטיוב
* הסוכנות הלאומית למודיעין חזותי וגאוגרפי, באתר פליקר
* כתבי הסוכנות הלאומית למודיעין חזותי וגאוגרפי בפרויקט גוטנברג (באנגלית)
* הסוכנות הלאומית למודיעין חזותי וגאוגרפי, באתר אנציקלופדיה בריטניקה (באנגלית)

## הערות שוליים